ועדת הכלכלה, כנסת 25, פרוטוקול מספר 175, 2023-07-11 00:00

דוד ביטן: אני פותח את הישיבה, הנושא הוא הצעה לדיון מהיר בנושא "התייקרות מחירי התחבורה הציבורית", של ח"כ עופר כסיף, אברהם בצלאל, גלעד קריב, סימון דוידסון, משה רוט, מיכאל מרדכי ביטון, ואליד אלהואשלה, כל כך הרבה חברי כנסת הגישו את זה?     

קריאה: כן ורק אחד הגיע

דוד ביטן: עופר כסיף יש לו את החלטת וועדת האתיקה שהוא חייב להשתתף בדיון אז הוא לא יכול להיות, גם הוא הגיש

דוד ביטן:      קודם כל, טוב שהעלו את הנושא, לגבי החלק השני יישום הרפורמה במחירי התחבורה הציבורית, אנחנו לא נדון בנושא הזה היום מהסיבה הפשוטה שאנחנו קיימנו דיון לפני התקציב על היישום, על מנת ליישם את כל הרפורמה צריכים כ-720 מיליון שקלים תוספת לתקציב, נכון לעכשיו התוספת בתקציב היא כ-360 מיליון שקלים, אני לא מוכן לעשות את זה באופן חלקי, אני חושב שאנחנו צריכים לעשות את כל הרפורמה, יש ויכוח בין משרד האוצר למשרד התחבורה בנושא הזה, אני מקווה שאנחנו נפתור את זה בשבועיים הקרובים, ברגע שנפתור אז הרפורמה תתקדם

דוד ביטן:      המשמעות של הרפורמה עצמה היא כל מי שמגיל 67 כולל ומעלה ייסע בחינם בתחבורה ציבורית, ברכבת ובאוטובוסים, נשים מגיל 62 יוכלו לנסוע בחינם, בפריפריה כ-50% ועוד כל מיני דברים, בגדול זה העניין של הרפורמה, מנסים לשכנע אותי לשנות את הגילאים ודברים מהסוג הזה, בינתיים אני לא מסכים לעניין הזה, אני חושב שהממשלה צריכה למצוא את התקציב כדי שכל הרפורמה תהיה, אם לא תהיה לי ברירה אני אערב את ראש הממשלה פה, אנחנו נותנים לזה עוד שבוע, קבעתי איתם פגישה והם נותנים לי כל מיני תנאים שקשורים לדברים אחרים, שקשורים למשרד התחבורה, אבל אני חושב שאם אנחנו נעשה את זה זו בשורה מאוד טובה שתהיה קשורה ליוקר המחייה, במיוחד לתושבי הפריפריה ולגילאים מבוגרים יותר, לאנשים שיוצאים לפנסיה, זה דבר שהמדינה יכולה לעשות

דוד ביטן:      מיכאל, אתה היחיד פה מבין כל המגישים אז אתן לך את הכבוד לדבר על הבקשה

מיכאל ביטון: תודה היו"ר, אני סומך עליך שהמעשים שלך והפעולות שלך בוועדה הזו באים ממקום של אדם שרואה את החלשים ואדם שיכול ופועל גם בניגוד לעמדת הממשלה, במובן הזה אנחנו דומים

מיכאל ביטון:      ההיסטוריה חשובה לדיון הזה, אני ישבתי פה בוועדת כלכלה לפני כשנה והממשלה הוציאה רפורמה שקראה לה דרך שווה

דוד ביטן: מה שדיברתי זה שיפור של אותה רפורמה

מיכאל ביטון: כן כן, תכף אני אצלול למה שאמרת

מיכאל ביטון:      הממשלה הסבירה לנו שם שהיא לא פוגעת באזרחים, אני ממש רוצה היו"ר שתהיה איתי, כי אלו פרטים חשובים

מיכאל ביטון:      הממשלה הסבירה שהיא לא פוגעת בחלשים, בדקנו ופירקנו את הרפורמה, לא משנה שהיא הסתירה את זה מוועדת כלכלה, לא משנה שחיכו לפרגה והשיקו את הרפורמה, כל זה כבר היסטוריה אבל מה הם עשו? לקחו לעניים את טעינת הרב קו בסך של 20%, לקחו מהיישובים כמו קריית שמונה, ירוחם ודימונה מחיר נסיעה מוזל מקומי, הכפילו אותו פי שתיים או פי שלוש, יצרו לעצם כ-200 מיליון שקלים, יש לי מסמך של משרד האוצר ומשרד ראש הממשלה שבו הם מודים שחסכו לעצמם הוצאה, ייקרו את התחבורה הציבורית לחלשים ביותר בנסיעות מקומיות ופגיעה בערך הצבור של הרב קו

מיכאל ביטון:      אני עשיתי על זה ברדק בממשלה שאני חלק ממנה, וכנראה צדקתי, כי הבלוף התגלה, ואז ביקשה ממני חברת הכנסת מירי רגב לעשות כינוס חירום יחד איתה, יחד עם ראשי הרשויות וחברי הכנסת, ישבתי פה באולם עם מירי רגב והיא אמרה לי מיכאל אנחנו נבטל את הרפורמה הזו יום אחד אם נגיע לשלטון, אני מתחייבת שנבטל את הפגיעה בחלשים, נחזיר את הסבסוד לירוחם ולקריית שמונה, כל גורם מוחלש שנפגע ברפורמה יקבל את הכסף בחזרה, זה מה שנאמר על ידי חברת הכנסת והשרה מירי רגב, היא באמת פעלה לשם כך, בהסכם הקואליציוני היא הכניסה ביטול רפורמת דרך שווה והיא יצרה רפורמה שמבחינה צדק חלוקתי או צדק בתחבורה, לא זוכר את השם המדויק

מיכאל ביטון:      הנה אנחנו עומדים אל מול מחדל, בתאריך ה-1 ביולי כ-12% התייקרות בתעריפים, אתם שהבטחתם לבטל את הרפורמה הקודמת תתנו יד ל-12% התייקרות? אתם שהתחייבתם שלא תפגעו בחלשים, לא תהפכו את הבניין הזה בשביל לעצור את הדבר הזה? עוד 12% התייקרות, עוד מכה לעניים שנוסעים בתחבורה ציבורית

מיכאל ביטון:      כל הבלופים של משרד האוצר ותרגילי הכסף את מי זה מעניין? אנחנו פוגשים פה תוצאה של 12% התייקרות, מה אתם מסבירים לנו לא במשמרת שלנו, למה לא שיניתם כמה רפורמות שלא התאימו לכם איך שנכנסתם? לא שיניתם כמה חוקים? כי אמרתם נבטל מה שאתם לא מאמינים בו, את זה תבטלו, התחייבתם לבטל התייקרות בתחבורה ציבורית, התחייבתם לחזור להוזיל לעניים את התחבורה הציבורית

מיכאל ביטון:      אני אומר לשרה מירי רגב זו שעתך וזה מבחנך, ואני אומר לאנשים נוספים, ישבו איתי פה ראשי ש"ס, ראשי יהדות התורה, ראשי הליכוד, כל אחד בזמנו אמר פשע, עוול, פגיעה בעניים, נחזור לשלטון נתקן את העוול, הנה זו שעתכם עכשיו, האם אצלכם התייקרו בתחבורה הציבורית ב12%?, האם אתם חותמים על הדבר הזה? בשעה הזו? ולא מקיימים את ההתחייבויות שלכם לציבור ואתם גם לא מקיימים את ההתחייבויות שלכם אליי, אמרתם לי כל הכבוד מיכאל ביטון שאתה עומד מול הממשלה, אני אומר לך כל הכבוד דוד ביטן שאתה עומד מול הממשלה, אתה לבד, אתה לא צריך להיות לבד, יהדות התורה, ש"ס, השרה מירי רגב והליכוד הבטיחו לי שיוזילו את התחבורה הציבורית, הגיע חודש יולי, עברה חצי שנה והיא מתייקרת, אל תיתן יד למחדל הזה

מיכאל ביטון:      צריך להרים פה את אמות הסיפים, צריך לעורר פה את כולם בכנסת שנרדמו שיתעוררו על עצמם, כולם נרדמים בשמירה, כולם הולכים לאזורים של רפורמה משפטית והאזרח קורס, הקצב זוחל ויוקר המחייה מתדרדר ועולה, פה יש לכם התחייבות מפורשת אליי, לציבור, שאתם תוזילו תעריפים, והיום אנחנו פה בשעה וברגע שחור שאם חס וחלילה ייקרו את התחבורה הציבורית זו בגידה בהתחייבות לאזרחים, בגידה באמירה משותפת ומפורשת שנאמרה פה בוועדה לידי, נבטל את הרפורמה הקודמת, נוזיל את המחירים הקודמים, אז עוד לא התבטלה ועוד לא הוזלתם, היום התייקרו המחירים

דוד ביטן: לפני שאני מעביר לאברהם בצלאל, קודם כל התוספת לרפורמה שאמרתי, עדיין לא התחילה לצערי הרב, היא לא קשורה לנושא של עליית המחירים, זאת אומרת בגדול הרפורמה נותנת הנחות על מה שיש, אבל אתה אומר שהיא הבטיחה לך שלא תעלה מחירים?     

מיכאל ביטון: בוודאי שהיא הבטיחה, היא ישבה לידי פה, אבל תדע לך שיש דבר אחד שזה כן קשור ולמה? שהם עשו אז את הרפורמה, הם אמרו לשרה ואני יודע את זה ממשרד האוצר, או שאת מעלה מחירים או שאת משחקת עם התשלומים ועם התעריפים

דוד ביטן: תכף נראה למה עלו המחירים, אברהם אתה רוצה לדבר?     

אברהם בצלאל: אני רוצה לדבר, צהריים טובים אדוני היו"ר, תודה רבה על הדיון המהיר, באמת עשיתם את זה דיי מהיר בנושא הזה, מילה אחת אלייך ידידי, כשאתה מדבר על העניים ועל המצב שצריכים לדאוג, אני יכול להתחייב לך שש"ס עושה ועובדת ופועלת כל היום בנושא הזה, שתי מילים על המצב היום במדינה שלנו שהכל חסום והכל סגור, יכול להיות שכבר לא נצטרך תחבורה ציבורית, לא יהיו כבישים ולא יהיו לנו דרכים לנסוע

אברהם בצלאל:      כשיו"ר האופוזיציה עכשיו בוועדת חוקה אומר אני קובע, והיו כמה קביעות שהוא קבע, שזה יפגע בכל אזרח במדינת ישראל, ועילת הסבירות אם היא תעבור היא תפגע בכל כיס במדינת ישראל, לצערי הרב ואני באמת קורא לכם דווקא באופוזיציה בנושא הזה, אני אומר כחבר, חייבים לעצור את הטרלול הזה שקורה במדינה, נכון שזה לא הדיון שלשמו התכנסנו, אבל כשאתה שומע שהיועצת המשפטית לממשלה אומרת לקיים הפגנה בנתב"ג שזה פשוט פשע ממדרגה ראשונה הדבר הזה, בסוף כל אזרח בישראל יפגע מזה

אברהם בצלאל:       קרוב ל-100,000 אנשים עוברים בנתב"ג כל יום, עכשיו ביולי-אוגוסט אנשים רוצים ללכת קצת לנפוש, קצת לנוח וזה לא משנה ימין או שמאל, יהודים או ערבים, כולם הולכים לסבול מהדבר הזה ומי שעושה את זה הם אתם, כל מי שנותן יד למחאה הזו, לטרלול הזה, יש מחאה ואפשר למחות, אבל הצורה שהגענו אליה לצערי הרב מצד האופוזיציה וכשמדברים פתאום על י"ז בתמוז אני נהנה לראות אנשים שמבינים קצת מה זה שלושת השבועות, מה היא שנאת חינם אז באמת אני חושב שבקרוב באמת אולי לא נצטרך לא תחבורה ולא תחבורה ציבורית, כבר לא יהיה שימוש בדבר הזה, כל אחד שמגיע הדבר היחיד שעושים להם זה להחרים להם את הסחורה, באו כעשרות אנשים ולקחו להם את הסחורה, כל הכבוד למשטרת ישראל בנושא הזה

אברהם בצלאל:      באמת דוד תעשו ותשתדלו, אני חושב שאני מכיר אותך מספיק זמן כדי לדעת שליבך חם לציבור ואין ספק שהדבר הזה הוא פגיעה

דוד ביטן: אנחנו נעמוד על הרפורמה הזו, צריכים רק לארגן את תוספת התקציב, אבל לגבי המחירים אני רוצה לשמוע איך עלו המחירים בערך, בוא ניתן קודם כל לאיימן לדבר

אברהם בצלאל: מעבירים את זה מאחד לשני, ממשרד התחבורה למשרד האוצר, אני מבין שיש ויכוח ופער של כ-300 מיליון שקלים, כל אחד מעביר את זה מאחד לשני, אבל לא יכול להיות שבתקופה הזו שהיוקר - - -      

דוד ביטן: תוספת אוטומטית?     הכל נהיה אוטמטית במדינה, לא צריך ממשלה, לא צריכים את הכנסת, כלום

ד"ר עידית חנוכה: הנציג אישר

דוד ביטן: תכף, ניתן לאיימן קודם ואחר כך

אברהם בצלאל: אני אומר באמת, לגבי הדבר הזה אף אחד לא חלם שיבואו ויעלו את המחירים ב12%

דוד ביטן: הכל נהיה אוטומטי ולשרים אין כבר מה להגיד

אברהם בצלאל: וכל אחד מפיל את זה על הממשלה הקודמת, נמצאים פה אנשים ממשרד האוצר, אנשים ממשרד התחבורה וחייבים לדאוג לדבר הזה, זה דבר ראשון

אברהם בצלאל:      נושא נוסף שצריך לעשות עליו דיון מעמיק זה חוסר הנהגים, המצב בתחבורה באמת במשבר רציני מאוד, במרבד צריכים חצי שנה עד שמקבלים אישור ללמוד נהיגה, עד שאנשים חושבים להיות נהגים הם כבר הולכים לעבודה אחרת, חסרים נהגים, יש כל כך הרבה בעיות בתחבורה, צריך לעשות על זה פעם אחת ולתמיד דיון מעמיק ולהגיע לפתרונות אמתיים, אני אשמח שהדיון הזה יוביל לדיון נוסף ברשותך במושב הבא, לדון על כל נושא התחבורה, תודה רבה

דוד ביטן: תודה רבה, איימן עודה

איימן עודה: תודה רבה כבוד היו"ר אני לא מסכים עם חבר הכנסת, אני מברך את המפגינים שעושים את הכל כדי לעצור את ההפיכה המשטרית, הרבה הערכה על ההתמדה, על הנחישות, על העקביות, על האנשים שמשלמים ולא הולכים לעבודה לטובת הכלל

אברהם בצלאל: רק דבר אחד, אחרי מה שאמרה היום היועצת המשפטית לממשלה, כל אדם יכול ללכת ולהפגין איך שהוא רוצה, כמה שהוא רוצה ובצורה שהוא רוצה, אני שמח, גם הציבור החרדי עכשיו יודע מזה, גם הציבור הערבי והציבור הדרוזי צריכים לדעת מזה

איימן עודה: כל פעם שהציבור החרדי נאבק למען דברים צודקים אני חושב שצריך לעמוד לצידו, אני נגד שיסוי מוחלשים במוחלשים, אני לא שותף ולא אסכים להיות שותף להסטה נגד הציבור החרדי בשום פנים ואופן, גם לחלק גדול מהמזרחים, תשמע המצב שלי מורכב, כי אני יודע מה זה אומר ישראל הראשונה, אני יודע מה זה אומר מעמד הביניים, אני מבחינה חברתית-כלכלית ליבי עם המוחלשים וזה המקום הנכון

איימן עודה:      יחד עם זאת, לא צריך עוד פגיעה במרחב הדמוקרטי, עוד פגיעה במוחלשים, כולל החרדים

איימן עודה:      אני רוצה לספר לך סיפור אישי עלינו, מי כל פעם הוציא אותנו מהמשחק הפוליטי פרלמנטרי? אלו הממשלות, לרבות הליכוד, כל פעם, מי מחזיר אותנו? כל פעם בית המשפט, בכל פעם, האם לי, איימן יש אינטרס לעוד פגיעה בעילת הסבירות? ברור שלא, אני לא אהיה בכנסת, אני יודע מה הם עשו, לכן אני קורא לאוכלוסייה הערבית להיות חלק אינטגרלי מההפגנות הללו כחלק מההפיכה המשטרית כמו כל מקום בעולם, דמוקרטים עם חלק מהמיעוט, במידה וידעו איך להתאחד, יחד הם יהיו רוב

איימן עודה:      זה מה שצריך לעשות, יש הרבה כעסים וטענות מוצדקים, בכל זאת יש את העיקר של הרגע הזה, צריך להשתתף בהפגנות כנגד הפגיעה המתמשכת במרחב הדמוקרטי

איימן עודה:      כבוד היו"ר, אני מתסכל על המפלגות שמרכיבות את הקואליציה הזו בין חרדים, בין מזרחים לבין אנשים שקיבלו רוב בעיירות פיתוח ואני אומר שאסור לפגוע בתחבורה הציבורית, אסור לפגוע במחירים של השכבות המוחלשות, אם הממשלה הזו תיתן יד בדבר הזה כולנו צריכים לצאת בכוח נגדה ולהסביר לציבור החלש שהנה הממשלה הזו שקיבלתם רוב מאנשים מוחלשים, הנה אתם מעלים את מחירי התחבורה הציבורית ומי משתמש בהם? האנשים המוחלשים ביותר, לא צריך לתת יד לזה אפילו צריך להפחית את המחירים, תודה רבה

דוד ביטן: משרד התחבורה, איזו רשות אתם?     

שולמית עמוס: רשות תחבורה ציבורית

דוד ביטן: אני רוצה לקבל הסבר למה המחירים עלו

שולמית עמוס: שולמית עמוס, קודם כל המנגנון במדינה - - -      

דוד ביטן: עכשיו כל הדברים במדינה הפכו למנגנונים? החשמל, המים? הכל הפך לאוטומטי?     

שולמית עמוס: לא לא, אני אומרת שזה משהו שקיים במשך שנים, רק שהמנגנון היה קצת שונה, זה היה מוצמד למדד ובשנת 2020 בתקופת סמוטריץ' נחתם הסכם חדש שבונה את זה לפי מה שיותר מותאם לתחבורה הציבורית שאלו מדדים שנמדדים גם על ביטוח, דלק, שכר נהגים וכדומה

שולמית עמוס:      אני מזכירה גם שהורדנו תעריפים בקשר למדד הזה, לא בקשר לרפורמה

מיכאל ביטון: מתי הורדתם?     

שולמית עמוס: לפני הרפורמה

דוד ביטן: איזו רפורמה הישנה? של השרה הקודמת?     

שולמית עמוס: הייתה הורדת מחירים לפני הרפורמה הקודמת, לא קשור לשרים, לשרים אין נגיעה לזה

מיכאל ביטון: באיזו שנה?     

דוד ביטן: לא אבל שיניתם את התמהיל

שולמית עמוס: התמהיל שונה בשנת 2020

דוד ביטן: והשכר עלה עכשיו לאחרונה

שולמית עמוס: נכון

דוד ביטן: וזה קרה עם הזמן, אז מה לא הודעתם שזה הולך לעלות את התעריפים?     

שולמית עמוס: אני לא רוצה לדבר פה בשם של אחרים אבל הכל באמת עלה, השכר עלה, הדלק עלה, הביטוח עלה

דוד ביטן: זה לא מדויק, ברגע ששיניתם את התמהיל מהצמדה למשהו אחר זה תמיד יעלה, הדלק תמיד עולה, השכר זו החלטה של הממשלה אם לעלות או לא, זאת אומרת שאנחנו צפויים לעוד העלאות

דוד ביטן:      זה עולה פעם בשנה איך זה עובד?     

שולמית עמוס: כן, זה נמדד פעם בשנה

דוד ביטן: אז קודם כל זה לא שייך לממשלה הקודמת כי אתם שיניתם את התמהיל

שולמית עמוס: קודם כל התמהיל לא שונה שנה שעברה

דוד ביטן: עכשיו את אומרת שסמוטריץ' שינה אותו

שולמית עמוס: לא התמהיל שונה בשנת 2020

דוד ביטן: אה כי הוא היה שר התחבורה

מיכאל ביטון: אבל באיזו שנה הייתה המחאה על שיעור ההנחה?     

שולמית עמוס: לפני דרך שווה בשנת 2021 אני מניחה

מיכאל ביטון: תהיו מדויקים, באיזו שנה ומה השיעור, אם הבאתם מידע תביאו אותו עד הסוף, אז הפגישה עוד מתמשכת פה עוד כמה דקות, תגידו לנו באיזו שנה ומה היו אחוז ההעסקה, אתם מתהדרים בנתון הזה

שולמית עמוס: לא מתהדרים בנתון הזה

דוד ביטן: מתי העדכון החדש? בחודש דצמבר?     

שולמית עמוס: בדרך כלל העדכון צריך להיות בתאריך ה-1 ביולי

דוד ביטן: אז זה עלה עכשיו ב-12%?     

שולמית עמוס: אנחנו דחינו את זה לתאריך ה-1 באוגוסט

דוד ביטן: אז למה זה עלה ב12%?     

שולמית עמוס: כי התחשיב - - -      

דוד ביטן: כי העלאתם את שכר הנהגים?     

שולמית עמוס: הדלק עלה, הביטוח עלה, מדד המחירים לצרכן עלה

דוד ביטן: הדלק תמיד עולה

קריאה: לנהגים לא עלה בכלל

דוד ביטן: העלו לכם את זה לפי שעות, למוניות לא

מיכאל ביטון: המדינה ספגה את המס של הבלו, למה פה הם לא יודעים לספוג?     

דוד ביטן: זה אחרי הספיגה ברור

דוד ביטן:      קודם כל 12% זו העלה מאוד חריגה

קריאה: לא שמעתי ממה זה נובע

דוד ביטן: היא אמרה, העלות שכר, הם שינו בשנת 2020 את התמהיל, תגידי לי כל השינויים האוטומטיים האלו איפה הם עוברים בממשלה או בהסכם?     

שולמית עמוס: השרים חותמים - - -     

מיכאל ביטון: כבר היה עדיף צמוד למדד, כמה המדד?     

דוד ביטן: כ-5%

מיכאל ביטון: אז הייתם משאירים מדד, עכשיו עשיתם קללה לציבור

שולמית עמוס: וועדת המחירים חתמה על זה, וועדת המחירים משותפת למשרד האוצר ולמשרד התחבורה

דוד ביטן: ברור משרד האוצר, הוא רוצה הכל אוטומטי

אברהם בצלאל: הוא הכניס למעלה מ-2 מיליארד שקלים מחברות של הקופה הציבורית עצמה

דוד ביטן: מה זאת אומרת 2 מיליארד?     

אברהם בצלאל: הכניס למדינה, הכניסו לקופה הציבורית

נעה אבירם: הסובסידיה היום על תחבורה ציבורית עומדת על קרוב ל-70%, ההצמדות באמת נועדו מעצם זה שהתשומות עלו, להפעיל את התחבורה הציבורית עולה יותר, שוב זו הייתה החלטה של וועדת המחירים שמשותפת למשרד התחבורה ומשרד האוצר, אין פה כמובן החלטת מדיניות - - -      

דוד ביטן: תגידי לי בצרפת, באנגליה ובכל מדינה יש סבסוד לתחבורה הציבורית נכון?     

נעה אבירם: נכון

דוד ביטן: אז זה לא רק בישראל, למה זה צריך לעלות אוטומטי? למה כל דבר אוטומטי פה?     הייתה הצמדה, שיניתם את זה למשהו אחר, והמשהו האחר מעלה את המחיר יותר, מה הולך פה אני לא הבנתי

נעה אבירם: זה עלה - - -      

מיכאל ביטון: זה גיוס כסף, שינו את התמהיל כדי שהמדינה לא תשתתף בעלויות

מיכאל ביטון:      ההתייקרות במקום 5% של מדד תהיה 12%

דוד ביטן: אני לא מבין את זה

נעה אבירם: אני אומרת כמו שזה עלה בעבר כבר וירד, אני חושבת שזו באמת שאלה - - -     

מיכאל ביטון:        תביאו לנו את הסכום, את המועד ואת האחוז, אל תתהדרו שזה ירד פעם אחת ועלה כ-20% מאז

דוד ביטן: מתי זה ירד? זה בחיים לא ירד, כי שכר תמיד עולה, הדלק עולה כל הזמן, אין מצב שירד יותר, ברגע ששיניתם את התמהיל נגמר הסיפור של הפחתת התעריף

נעה אבירם: יש פה סיפור של החלטה משותפת, זה לא משהו שנכנס למשרד התחבורה או שנכנס למשרד האוצר - - -     

דוד ביטן: לא זה משרד האוצר מסבסד פחות

נעה אבירם: הוא לא מסבסד פחות, היקף הסבסוד נשמר כי ההוצאות עולות

נעה אבירם:      אם אנחנו מדברים על היקף סבסוד פחות או יותר עלה, כי הוא גם עלה בשנים האחרונות, היינו בשנים הקודמות על 50% ו-60%

מיכאל ביטון: זה לא נכון, ברפורמת דרך שווה אתם לא נתתם סבסוד, אתם החזרתם כסף לקופה שלכם

מיכאל ביטון:      היא משתמשת במילה תחבורה ציבורית, זאת אומרת נתיבי תחבורה ציבורית, אוטובוסים

מיכאל ביטון:      בתעריפים ברפורמת דרך שווה יש מסמך כתוב של משרד ראש הממשלה שהרפורמה הקטינה עלויות למדינה, יש לנו את זה כתוב

נעה אבירם: הפעלת התחבורה הציבורית מסובסדת בהיקף של - - -     

מיכאל ביטון: זה תמיד, אבל ברפורמה דרך שווה הקטנתם את העלויות של הפעלת התחבורה הציבורית למדינה

נעה אבירם: רפורמת דרך שווה קודם כל תמכה בשימוש התחבורה הציבורית באמצעות הגדלה בפועל של השימושים הקבועים

דוד ביטן: מה אני צריך את משרד האוצר? שיישארו ב- - -      

מיכאל ביטון: אנחנו מכירים את הכל, למה קבועים, במה הם מיוחדים?     למה אישה שהולכת פעם בשבוע לטיפול רפואי לא צריכה הנחה? מה זה הקבועים?     

נעה אבירם: גם לה ניתן באמצעות - - -      

מיכאל ביטון: לא נכון, הקטנתם לה, עיקרתם לה, לקחתם לה את ה-20% ערך צבור ולקחתם לה את התעריף המקומי

דוד ביטן: אם התוספת לרפורמה זה סבסוד, אז זו תוספת של בערך כ-700 מיליון שקלים

מיכאל ביטון: זה מה שהיא רוצה, 10 מיליון שקלים, אבל עכשיו מה אומרים - - -      

דוד ביטן: לא אבל כבר ה-360 מיליון שקלים נמצאים

מיכאל ביטון: כן אבל מה אומרים לה עכשיו? את לא רוצה שיתייקרו המחירים ב-12%, בואי ניקח לך את הכסף מה-360 מיליון שקלים ולא תוזילי לאף אחד בפריפריה, לא תוזילי רכבות ולא תוזילי כלום, זו מלחמת העצבים שהם עושים מולה, לא נתנו לה את ה-700 מיליון שקלים ואת ה-300 מיליון שקלים שקיבלה רוצים להעלים לה בגלל ההתייקרות

דוד ביטן: התחבורה הציבורית במדינת ישראל צריכה להיות יותר מסובסדת והשיטה הזו שמעלים את המחירים באופן אוטומטי לפי עלויות שכר, גם האינפלציה בפנים אני מאמין נכון? אתם יכולים להגיד לי מי אחראי על זה? משרד האוצר אחראי על התמהיל?     

שולמית עמוס: זה מופיע בצו הפיקוח, רגע אני אקריא לך

דוד ביטן: תגידי לנו כמה האינפלציה, כמה יוצא השכר וכמה הדלק

דוד ביטן:      לא הכנסתם גם את עלויות פיתוח הכבישים? גם את זה אתם רוצים לעשות

שולמית עמוס: שכר זה כ-58 - - -     

דוד ביטן: מתי יחייבו אותנו על האוויר שאנחנו נושמים לפי משקל? לדוגמה אני בן אדם גדול ונושם הרבה, אז אני צריך לשלם מס יותר גבוה נכון? יש גבול, הגזמתם, יש דברים שהמדינה צריכה לקחת על עצמה, מה לעשות זה המצב

דוד ביטן:      אני אשמע בינתיים את משרד האוצר כי הם בזום, אני לא יודע אני הצלחתי להגיע לפה מראשון לציון בשעה, לא יודע למה אתם לא פה, דווקא היום שיש את המחאה קל יותר להגיע, אנשים נשארים בבית בכלל, אני מעביר למשרד האוצר בזום

שחר בר: שחר בר, אגף תקציבים, מתנצלת שלא הגעתי נתקעתי בכביש 443

שחר בר:      אני אתייחס קודם כל למה שאמר חבר הכנסת מיכאל ביטון לגבי שמשרד האוצר הכניס כסף מרפורמת דרך שווה, אני אגיד שוב, משרד האוצר לא הכניס שקל מרפורמת דרך שווה זו הייתה בסכום אפס, הדבר היחיד שרצינו לעשות הוא ליעל את מערכת התעריפים, ממש לא רצינו להכניס כסף למשרד האוצר זו לא הדרך שלנו, כל שקל שהולך לפדיון בטח לא מגיע להכנסות מדינה

שחר בר:      אני רק אגיד שאני מכירה את המצגת של משרד ראש הממשלה, היא לא הייתה על דעת משרד התחבורה ולא על דעת משרד האוצר אז זה קודם כל

שחר בר:      דבר שני התעריפים - - -     

מיכאל ביטון: רגע, קודם כל אתם לא הגדלתם את ההוצאה באותו מועד על סבסוד

שחר בר: זה מה שאמרתי סכום אפס, רמת הסבסוד נשארה אותו דבר

מיכאל ביטון: היה נציג משרד האוצר בפגישה הזו אצל ראש הממשלה עם מצגת שמשרד האוצר וראש הממשלה הכינו ומה שהיה כתוב שנחסכו כספים בהוצאה, אני מחפש את זה אצלי

מיכאל ביטון:      אני אשלח את זה, אני מקריא, ממשלת ישראל, משרד ראש הממשלה, מצגת רפורמת דרך שווה, שקף מספר חמש, מחיר הרפורמה על פי משרד האוצר, החיסכון לתקציב המדינה מצעדים אלו מוערך בכ-250 מיליון שקלים לשנה, המשמעות היא שהנטל הכולל על הציבור גדל בסכום זה

שחר בר: ממש לא, אני וגם נעה- - -      

מיכאל ביטון: אני רק מקריא מסמכים

דוד ביטן: מה שאומר שהוסיפו קווים ואז זה הולך על חשבון העניין הזה

שחר בר: גם ההוצאה של הקופה הציבורית כמובן שעולה כל שנה, השנה היא תעמוד על כ-14 מיליארד שקלים, שנה שעברה על כ-13 מיליארד, כמו שנעה התייחסה אחוז הסבסוד שהמדינה מסבסדת גדל ויכול להגיע עד ל-80% סבסוד, זה אומר שהאזרחים משלם רק עד כ-20% על הכרטיס

דוד ביטן: מה עשיתם עם החיסכון?     כתוב פה במסמך על דעת האוצר, איך אתם לא בעניין

מיכאל ביטון: אנחנו מתחילים להיות מודאגים, מסמך של משרד האוצר והממשלה, כתוב עליו משהו, ועכשיו את אומרת לא בנט טעה וכל הדיינים שדנו שם טעו

שחר בר: גם בכל הדיונים הקודמים כשאתה היית יו"ר הוועדה וחברי הכנסת - - -     

מיכאל ביטון: בואי נראה על מה אנחנו מסכימים, את מסכימה איתי שכדי למנוע את ההתייקרות הקודמת שיניתם תעריפים וייקרתם לחלק מהאנשים את התעריפים ולקחתם את ה-200 מיליון שקלים מהערך הצבור, עד כאן אנחנו מסכימים?     

שחר בר: אנחנו מסכימים שחלק מהתעריפים התייקרו ושחלק - - -      

מיכאל ביטון: כשלקחתם כ-200 מיליון שקלים של ההנחה של ערך צבור והוספתם אותה לביטול- - -      

שחר בר: ממש לא

מיכאל ביטון: רגע שנייה את רוצה נתונים נכון? בואי נראה איפה אנחנו מסכימים

מיכאל ביטון:      כדי לעשות את רפורמת דרך שווה לקחתם 200 מיליון השקלים שהם כ-20% הנחה בערך צבור ועוד תעריפים שהתייקרו כדי למנוע את התייקרות התחבורה לכלל ציבור, עד כאן אנחנו מסכימים?     

שחר בר: בעצם רפורמת דרך שווה יקרה חלק מהתעריפים והוזילה חלק מהתעריפים האחרים

מיכאל ביטון: ולקחתם כ-200 מיליון שקלים של הערך הצבור?     

שחר בר: לא לקחנו 200 מיליון שקלים - - -     

מיכאל ביטון: את אשת אוצר, בואי נדבר במספרים, את לא מסכימה איתי עם המצגת שראש הממשלה אז תדברי איתי במספרים, כדי לבנות את רפורמת דרך שווה יצרתם מקור מימון של כ-300 מיליון שקלים שמתוכם כ-200 מיליון שקלים הם ערך צבור והשאר הם הגדלת תעריפים, האם עד כאן אני טועה?     

שחר בר: השינוי בתעריף של הערך הצבור היה משהו כמו 200 מיליון שקלים, חלק מזה ייקר חלק מזה הוזל

מיכאל ביטון: לא, כל מי שיש לו ערך צבור נפגע כי נלקחו לו 20% זה לא חלק, כל מי שנהנה מערך צבור הפסיד כ-20% הנחה בחיסכון שלו כשהוא טוען את הכרטיס ועוד אנשים שילמו יותר בתעריפים, היום שמעתי ששרת התחבורה לשעבר אמרה שהרפורמה הוזילה לכולם ואת אומרת פה ובצדק, חלק הוזילה וחלק יקרה, איזה חלק התייקר? למי התייקר? את יכולה להגיד לנו? באילו אזורים התייקרה הנסיעה הפנימית באוטובוסים?     

שחר בר: זה מאוד משתנה, זה לפי אם אתה נוסע יותר ברכבת או יותר באוטובוס

מיכאל ביטון: לא בגלל זה שאלתי אותך, שאלתי איזה תעריף התייקר בנסיעה עירונית בין אזורים, באילו מקומות? איפה הייתה ההתייקרות הכי גדולה של נסיעה מקומית בתחבורה ציבורית?     

שחר בר: אני לא זוכרת בעל פה

מיכאל ביטון: אני זוכר, קריית שמונה, בית שאן, ירוחם ודימונה התעריף הוכפל ועלה פי שלוש בתעריף מקומי, בתחבורה הציבורית במרכז הארץ זה הגיע לבין 5

מיכאל ביטון: 5-6 שקלים, אז לפעמים זה אפילו הוזיל להם

קריאה: הכל תלוי בהרגלי הנסיעה של הנוסע עצמו

מיכאל ביטון: תראי אני לא רוצה להלאות אתכם וגם לא את היו"ר, אבל רק להגיד את העובדה הפשוטה שרפורמת דרך שווה היא יקרה לאנשים עניים תעריפים, גם אם הם נוסעים מזדמנים ולקחה את הערך הצבור, עכשיו תמשיכי אבל זה העבר

דוד ביטן: מיכאל רגע, יכול להיות ואני מאמין גם שאתה צודק, אני זוכר את המלחמה שעשית אז שלא באת להצבעות בכנסת וכל ההבטחות בסוף שהבטיחו לך לא קוימו, הרפורמה החדשה וודאי תועיל מאוד כי היא תפתור אנשים קשישים מתשלום לגמרי לא משנה מה המחיר, ותיתן גם לפריפריה כולל החברתית ולא רק הגאוגרפית הנחות של 50%, זה העיקר, כרגע אין תקציב מלא לזה

דוד ביטן:      אני לא מוכן ואני לא אתן גם לא לשרת התחבורה ולא לשר האוצר להסתדר בעניין הזה מבלי לתת את הרפורמה הזו, אני מאוד מודאג מעליות המחירים האוטומטיות, אומר לכם את האמת, הכוונה לאלו שיושבים פה ולא למי שבזום, כשנתתם תוספת שכר לנהגי האוטובוס בזמנו ועשיתם מסיבת עיתונאים, בעצם נתתם את זה על חשבון התעריף, היום כל דבר שהממשלה תיתן הוא על חשבון התעריף ולא על חשבון תקציב המדינה, יש דברים שהמדינה צריכה לתת בלי שזה יבוא על חשבון התעריף, לא כל דבר צריך לבוא על על חשבון התעריף, אני מודאג מהדרך שבה אתם משנים את השיטות שבה אתם משנים את המחירים במדינה מבלי יכולת להשפיע גם לא לשר

דוד ביטן:      זה לא רק בתחבורה הציבורית, זה בעוד הרבה דברים נוספים לצערי הרב, בחלב, בלחם, יש וועדה שמחליטה על עליית המחירים וזהו נגמר הסיפור, אין בכלל מעורבות של הפוליטיקאים בשום דבר, עם כל הכבוד הפוליטיקאים מייצגים את הציבור לא הפקידות, תהיה בחירה כלל היותר, לשיטה הזו של השר אין שום משמעות ושום תוספת וכבר לא צריכים את הממשלה בנושא של העלאות מחירים, אתה לא יודע איך הם נתנו את זה שלקחו מידם והעבירו את זה לוועדת, אולי נוח להם ציבורית להגיד זה לא אנחנו זה עלה באופן אוטומטי

דוד ביטן:      גברתי המנהלת, אני מבקש שתעלי את הנושא הזה לסדר היום, כל הנושאים שהם העלאות אוטומטיות, גם של מזון וגם של תחבורה, עשו את זה בהתחלה רק על הדלק כי אמרו שחביות הנפט בעולם משתנות כל הזמן ולא הייתה לנו ברירה לעשות את זה באופן אוטומטי פעם בחודש, אבל היום הכל אוטומטי, בין הדלק לאוטובוסים למשל יש קשר, אבל מה הקשר בין הדלק למחיר החלב? כל הזמן אתם עושים את זה אוטומטי ואנחנו נצטרך לדון בזה ואולי להפסיק עם העניין הזה, לא יכול להיות שלאנשי הציבור אין מה להגיד

דוד ביטן:      לפעמים המדינה צריכה להכניס את היד לכיס ולתת תקציב לעניין הזה

מיכאל ביטון: אבל התוקף של וועדת המחירים לא נכנס אם השר לא חותם

דוד ביטן: לא נכון, בעליית מחירי הלחם המפוקח שר הכלכלה לא רצה לחתום וזה כן עלה, אמרו שלא צריך את השר, על מה אתה מדבר?     אז אני אומר לך לפי מה שקראתי בתקשורת, הוא אמר שהוא לא רוצה לחתום והוא לא יחתום על זה, והמחיר עלה ב-5%, מה זה הדבר הזה? השיטה הזו היא שיטה לא נורמלית, היא מונעת מהאוצר להשתתף בהכל, מה אכפת לאוצר, רוצים לתת תוספת שכר לנהגים אז יתנו, המחיר בינואר יעלה, הכל על חשבון המחירים

יהודה בן-מאיר: זה בוטל אצל כחלון ואצל ישראל כץ

דוד ביטן: אז כן, אבל בינתיים אתה רואה מה קרה

יהודה בן-מאיר: באותו רגע הם קובעים את המחיר מבלי לשאול את השרים בכלל

דוד ביטן: בסדר, אני מבקש דיון על זה כולל הממונה על תקציבים וגם עם הנציגים השונים ואני רוצה לדעת מראש איפה יש וועדות כאלו, איפה המחיר אוטומטי, מה הסמכות של הוועדה הזו ומה קורה עם העניין הזה כי זה חוזר לי כל פעם חזרה לפרצוף, על החלב, על הלחם ועכשיו על התחבורה הציבורית, כאילו אין לאף אחד השפעה, זו גם יד קלה על ההדק, ברגע שמשרד האוצר יודע שזה על חשבון המחירים הם חותמים על הנייר, מה אכפת לו? אין לו בעיה, הכל בסדר

דוד ביטן:      אז קודם כל אני חושב לגבי עליית המחיר בתחבורה הציבורית שבכל העולם יש סבסוד מאוד עמוק בתחבורה הציבורית, זה חלק ממטרות המדינה וזה משפיע על דברים אחרים, פחות רכבים על הכבישים, פחות תיקוני כבישים, פחות השקעות בתשתית, לכל הדברים האלו יש משמעויות, אני לא רואה את המשמעויות האלו פה

נעה אבירם: חשוב לומר ברשותך, כמו שאמרנו, הסבסוד קיים, הסבסוד גדל - - -     

דוד ביטן: הסבסוד צריך להיות הרבה יותר גדול היום, בגלל יוקר המחייה אין שום היגיון לעלות את המחיר ב-12% ביולי

נעה אבירם: כמובן שאין החלטת מדיניות של לעלות את המחירים, ואני רק אציין כי באמת דיברת על מדינות אחרות בעולם, תעריפי התחבורה במדינת ישראל באופן יחסי הם נמוכים, גם כשאנחנו מדברים על תעריפי הרכבת וגם על תעריפי הנסיעה באוטובוסים, שוב אני אומרת זו לא החלטת מדיניות זה נגזר מתוך עלות - - -     

מיכאל ביטון: יש לי עוד שאלה אליכם, הבנתי שוועדת המחירים הזו לא פרסמה את הפרוטוקולים שלה על אף שאתם נוהגים לפרסם את הפרוטוקול בשקיפות והמחירים כבר בתוקף שבועיים, למה לא פורסם הפרוטוקול?     

שולמית עמוס: המחירים עדיין לא עלו, ההחלטה נדחתה ל-1 לאוגוסט

מיכאל ביטון: לא, הפרוטוקול של הוועדה

שולמית עמוס: זה מה שאני מנסה להסביר, וועדת המחירים לא התכנסה עכשיו, היא התכנסה אז בעדכון המנגנון, היא לא צריכה להתכנס עכשיו

דוד ביטן: היא לא צריכה להתכנס, הכל אוטומטי אתה לא מבין?      

שולמית עמוס: יש מנגנון שאומר כל שנה לפתוח את עליית המדד

דוד ביטן: אני מבקש לקבל מסמך שאומר איך נקבע התמהיל של תוספת המחיר, לפי איזה תמהיל, מה האחוזים של כל נושא ולמה זה עלה ב-12% את זה לא הבאתם לי

מיכאל ביטון: למתי דחיתם את ההתייקרות?     

שולמית עמוס: ל-1 באוגוסט

מיכאל ביטון: למה דחיתם?     

דוד ביטן: בסדר בחודש, מה העלות של ה-12% אם עכשיו שר האוצר יחליט למתן את ההתייקרות, כמה יוצא כל אחוז מבחינה כספית?     אולי לאוצר יש תשובה?     

מיכאל ביטון: למה דחיתם לאוגוסט?     

שולמית עמוס: ביקשו

מיכאל ביטון: ומה יקרה ב-1 באוגוסט?     

דוד ביטן: יעלה המחיר

מיכאל ביטון: מי ביקש?     

נעה אבירם: ההצמדה תבוא לידי ביטוי ב-1 באוגוסט

מיכאל ביטון: אז אני שואל למה נדחה ומה מתוכנן לעלות ב-1 באוגוסט?     

דוד ביטן: תוספת של 12%, אתה לא מבין?     

מיכאל ביטון: אז מה זה חודש מתנה חינם מהמדינה? שי לקיץ?     

דוד ביטן: אפשר לדעת מה העלות?     

נעה אבירם: תוכל לתקן אותי שחר אבל למיטב זכרוני כ-25 מיליוני שקלים בחודש, זה הפער

דוד ביטן: זה ה-12%?     זאת אומרת כל אחוז שווה כ-2

דוד ביטן: 5 מיליון שקלים? כ-30 מיליון שקלים לשנה?     

מיכאל ביטון: לא לחודש אמרתם

מיכאל ביטון:      לשנה זה כ-300 מיליון שקלים, אחלה הכסף של הרפורמה, אתה מבין את התרגיל?     

דוד ביטן: לא זה מה שהם רצו, מה פתאום על הרפורמה הזו לא נוותר בחיים, כי זו בשורה לאנשים המוחלשים

מיכאל ביטון: במימון מלא, לא שאחד מייקר ואחד מוזיל, כי באמת - - -      

דוד ביטן: מה העלות במידה ואנחנו דוחים עד לתחילת שנת 2024? מה העלות של זה?     150 מיליון שקלים?     הבנתי, אני לא רואה טעם בהמשך הישיבה, אני ברשותכם - - -     

עמית גוד: אני רוצה ברשותך להתייחס

דוד ביטן: רגע סליחה, אנחנו נמשיך בזה, יש לנו את ענייני הרפורמה והדברים האחרים, זה לא לישיבה הזו, אנחנו נמשיך לטפל בזה

עמית גוד: אני רוצה ברשות אדוני להתייחס אם אפשר בקצרה

עמית גוד:      אני עורך דין עמית גור, יועץ משפטי של פורום החברות הפרטיות שמאגדות את רוב חברות התחבורה והאוטובוסים

דוד ביטן: מה אתם קשורים לעניין?     

עמית גוד: מה אנחנו קשורים לעניין?     

דוד ביטן: לגבי הדיון על עליית המחיר מה אתה קשור? סתם לבוא ולדבר?     לא אתם לא קשורים לעניין, הדיון הוא על עליית המחיר, מה זה קשור לפורום שלכם? אתם נגד עליית המחיר?     

עמית גוד: לא אנחנו לא נגד עליית המחיר, אם אדוני יקשיב אז הוא יבין, אנחנו - - -      

דוד ביטן: לא אז אני לא רוצה לשמוע

דוד ביטן:       אני לא רוצה לתת את זכות הדיבור

עמית גוד: אנחנו לא נגד ואנחנו לא בעד

דוד ביטן: עוד מישהו רוצה לומר משהו שקשור למחיר?     

עמית גוד: זה קשור למחיר אדוני

דוד ביטן: אז אני שאלתי אותך ואמרת לא

עמית גוד: אדוני שאלת אותי אם אני נגד, אמרתי לך שאני לא נגד ואני לא בעד ואני רוצה להסביר משהו אם אדוני ייתן לי

דוד ביטן: מה אתה רוצה להסביר? יש לך דקה להסביר

עמית גוד: אני רוצה להתחבר למה שנאמר בפתח הדברים על ידי חבר הכנסת בצלאל, כל הדיון פה סביב המחיר, בסופו של דבר יש פה עניין לא רק על התמורה שהנוסע משלם עליה אלא איזה שירות הוא מקבל, בסופו של דבר צריך להבין שהתחבורה הציבורית בארץ והאוטובוסים על סף קריסה, ובדיון הזה חייבים להיכנס לעובי הקורה, משלמים כסף ואני בטוח שגם אותה פריפריה היו מוכנים לשלם יותר אם היו מקבלים שירות יותר טוב

דוד ביטן: אז מה אתה רוצה שיעלו את המחיר ב-100%? לא הבנתי, הרי שמעת פה שכל תוספת שנותנים לך זה בא לידי ביטוי במחיר, אז מה אתה רוצה שאני אקבל החלטה עכשיו שתוסיף את המחיר ביולי הבא ב-100%?      

עמית גוד: לא, אני - - -     

דוד ביטן: אני לא הולך לטפל בזה עכשיו, שמעת?     

עמית גוד: אדוני - - -     

דוד ביטן: לא הולך לטפל בזה

דוד ביטן:      עוד מישהו רוצה לדבר? דברי בבקשה

עמית גוד: אני מבקש עוד דבר אחד אדוני

דוד ביטן: לא רוצה לתת לך, לא רוצה לתת לך אתה לא מבין?     

עמית גוד: אדוני, אני רוצה להשלים עוד דבר אחד

דוד ביטן: לא, אתה מוביל אותי לסיטואציה שאני לא רוצה לדון בה היום

עמית גוד: לא אני לא מוביל אותך לשום מקום

דוד ביטן: תפסיק לדבר, אתה יכול להפסיק לדבר?     

עמית גוד: אני מבקש עוד דבר אחד

דוד ביטן: אין לי מה לשמוע, אל תובילו אותי לצדדים אחרים של הדיון

עמית גוד: אבל יש עוד דבר אחד שאני רוצה להגיד שקשור למחיר אדוני

דוד ביטן: לא רוצה לשמוע

דוד ביטן:      הנכים פה יכולים לדבר בשם עצמם, אל תדבר בשמם

אסתר קרמר: אני אסתר קרמר, אני מלינק 20 ארגון של אנשים עם וללא מוגבלות, אני רוצה לדבר על התחבורה הציבורית לנכים ברפורמה, הרפורמה בעיקרון אמרה - - -     

דוד ביטן: איזו רפורמה?     

אסתר קרמר: הרפורמה הקודמת שהייתה, דרך שווה

אסתר קרמר:      אמרו שהרפורמה תוריד את המחיר בכ-50% הנחה במקום 33% הנחה שקיימת עכשיו, אבל זה דבר אבסורדי כי המחיר הוא רק על נסיעה בודדת, אני גרה בירושלים, וכשאני עושה מעבר וכל מעבר אני צריכה לשלם עליו בנפרד, אני לא יכולה לקנות חופשי יומי בהנחה, חופשי יומי אני משלמת עליו מחיר רגיל

אסתר קרמר:      דבר נוסף, המחיר של החופשי יומי ברכבת ישראל הוא הרבה יותר יקר, היות ואני אישה עם כיסא גלגלים, אין לי שום דרך אחרת להגיע בנסיעה בין עירונית שהיא לא עם רכבת ישראל, כי נסיעות בין עירוניות מלבד 20 קווים בארץ הנסיעות לא נגישות לאנשים עם מוגבלות, ולכן אנשים עם מוגבלות בארץ צריכים לקנות חופשי חודשי, חופשי חודשי של הרכבת הוא מאוד יקר, לכן הרפורמה הזו הקשתה במיוחד על אנשים עם מוגבלות המרותקים לכיסא גלגלים שצריכים לשלם הרבה יותר כסף וזה דבר לא הגיוני, אני חושבת שחלק מהתיקון שצריך לעשות הוא גם כ-50% ערך צבור על חופשי חודשי ועוד יותר ברכבת ישראל, אנשים עם מוגבלות צריכים לעלות עם חופשי חודשי רגיל ולא יכול להיות שהם צריכים לשלם תוספת על רכבת

דוד ביטן: אוקי, שמעתם את הבקשה?     

שולמית עמוס: כן אבל זה ייפתר בצדק תחבורתי

דוד ביטן: מה זה?     

שולמית עמוס: בצדק תחבורתי זה ייפתר

מיכאל ביטון: כשיהיה כיסוי מלא לכסף ולא ישלמו עוד כ-12% תוספת

דוד ביטן: ברפורמה החדשה זה ייפתר?     

שולמית עמוס: כן

דוד ביטן: אוקי, מה רצית להגיד?     

אברהם יוסף סלומה: דיברו פה על רכבת ישראל שרכבת ישראל תיתן נסיעה מראש עם הערך הצבור, שתיתן תשלום בנפרד, למה רכבת ישראל לא תיקח את הכסף מהערך הצבור - - -, באנו לשם ואני ביקשתי משרת התחבורה וממשרד התחבורה, לבדוק את הפטור מתשלום לנכים מרותקים ברכבת ישראל כי - - - לא משלמים, למה אנחנו כן?      

דוד ביטן: אז אני אגיד לך, קודם כל אנחנו בעד העניין של האנשים על כיסא הגלגלים , ביקשנו ברפורמה החדשה התייחסות לעניין הזה, קיבלנו תשובות לא מספקות, ביקשתי שהביטוח הלאומי יכנס לעניין, גם שם קיבלנו תשובה שלילית דרך אגב, אנחנו ניכנס לזה כשהרפורמה כולה תהיה וכשנדע מה הרפורמה כוללת באופן סופי אז ניכנס לעניין הזה, אנחנו בעד העניין הזה, חברי כנסת בעד, לדעתי גם משרד התחבורה בעד, יש לזה עלות תקציבית, כרגע אין לזה פתרון אבל אנחנו נראה מה אנחנו עושים

דוד ביטן:      רבותיי תראו, אותו דבר שאמרתי לו, תלמדו לדבר על נושא הדיון, אנחנו לא באנו לשמוע עכשיו את הבעיות על התחבורה הציבורית

קריאה: צריך לעשות דיון מעמיק על כל הנושא

דוד ביטן: לא משנה, כרגע הנושא הוא הצעה לדיון מהיר על התייקרות מחירי התחבורה הציבורית, רק על זה, אני לא רוצה לדון על דברים אחרים

קריאה: אפשר להגיד משהו שקשור

דוד ביטן: לא משהו שקשור, נתתי לכם את זכות הדיבור ודיברתם איתי על דברים אחרים

דוד ביטן:      אנחנו לא באנו עכשיו לעשות רביזיה על כל מה שקשור לתחבורה הציבורית, זה לא הנושא

אורלי בן שמחון: יש משה שנקרא תיקופים, כשבן אדם עולה לתחבורה הציבורית עם הרב קו והוא צריך לתקף, יש כ-30% שלא מתקפים, אז אין כסף, זה כמו מס הכנסה, ככל שישלמו יותר כך אתה תשלם פחות מס הכנסה

אורלי בן שמחון:      אם יתנו סמכויות לפקחים במשרד התחבורה - - -      

דוד ביטן: אז מה המחיר ירד? אני אסביר לך בדיוק עכשיו מה שלא הבנתם מהדיון לצערי הרב, המחיר אוטומטי וקשור למרכיבים מסוימים, לא לתיקוף ולא לשום דבר אחר ולכן מה קורה, ביקשתי שיתנו לי נייר איך זה נעשה, מה המגוון ומה קובע את המחיר, התיקוף לא קובע את המחיר מה אני יכול לעשות?     גם אם יהיה יותר רווח מהתיקופים זה לא ישנה את עליית המחיר והדיון הוא על עליית המחיר לא על משהו אחר, לכן כשנעשה דיון על הכל, כל אחד יגיד את הדברים שלו ונתייחס זה אבל אי אפשר כל פעם שבאים אליי מהתחבורה הציבורית ובאים אליי מהמוניות, כל אחד עם העניינים שלו, העניינים יפים מאוד וצריך לדון בהם, אבל זה לא קשור לנושא הדיון

דוד ביטן:      אלקין אתה רוצה להגיד משהו?      תודה רבה, הדיון הסתיים